)Tamurt n Tsednan d tanfust d tameqqrant tettutlay ɣef sḍis (setta n yesti-s n Wawras. Zana, Zwina w ad rnint Tafsut, Yelli, Tadla d ,Ɛeljiya. D tisednan n Wawras iddren tameddurt di-s taziḍi d terẓeggi ,bhant labas, gedrent yerni ɣer-sent yeǧ n yiswi. Ulint hwant ,ilint zhant, ddrent di leɣben, mbeṣṣeḥ dima ttbeddant ɣef legder ggurent dima ɣer zdat, ixef deg ujenna. Ddrent deg yidurar n Wawras-nsent, mani iḍunt w ad ɛawdent ad beddent, ulac ɣer-sent tiwdi. Beddent deg wudem n yirumiyen. D teyyay ticawiyin timeqqranin i yellan ɣer-sent azal, llant tteddrent deg yidurar n Naret, Tagust d Mɛafa. Ulac am nehenti di ad ilent w ad sefḍent imeṭṭawen-nsent. D nehenti i yezṭin tanfust-nsent s .yifassen-nsent .D teyyay tisednan ticawiyin am-ay i llant tteddrent si llant Nasira Bellula turi 15 n ungalen, tullizin, tirmitin d yisefra. Texdem di labas n yiɣmisen iɣelnawen, truḥ Montréal mani tella txeddem id n umaṭṭaf n Kanada (Radio-Canada). Luqqa tqerra amezruy di tesdawit n .Montréal
kab_Latn